Vinfreda Javi

Vinfreda Mutile Javi (Winfred Mutile Yavi; dzimusi ) ir Kenijā dzimusi Bahreinas vieglatlēte, kas specializējas 3000 metru šķēršļu skrējienā. Viņa ir  un 2023. gada pasaules čempione šajā distancē. Dažkārt startē arī citās vidējo un garo distanču skriešanas disciplīnās.

 Karjera 
V. Javi ir dzimusi Kenijā, bet jau 15 gadu vecumā nomainīja pilsonību uz Bahreinu un tiesības pārstāvēt savu jauno valsti ieguva 2016. gada augustā.

Pasaules čempionātā pirmo reizi piedalījās 2017. gadā Londonā un 3000 metru šķēršļu skrējienā ar jaunu personisko rekordu (9:22,67) ieņēma 8. vietu. 2018. gada Pasaules U-20 čempionātā Tamperē šajā disciplīnā izcīnīja bronzas medaļu.Tajā pašā gadā uzvarēja Āzijas spēlēs Džakartā.

2019. gada Āzijas čempionātā Dohā izcīnīja trīs medaļas. Vispirms 1500 metru distancē ieguva bronzu, vēlāk uzvarēja 5000 metru distancē un 3000 metru šķēršļu skrējienā. Tajā pašā gadā Pasaules čempionātā, kas arī risinājās Dohā, ieņēma 4. vietu 3000 metru šķēršļu skrējienā.

Piedalījās  Tokijā šķēršļu skrējienā, kur savā priekšskrējienā uzvarēja, bet finālā ieņēma 10. vietu. 2022. gadā Jūdžīnā otrajā pasaules čempionātā pēc kārtas ieņēma ceturo vietu. 2023. gada Pasaules čempionātā Budapeštā viņa izcīnīja zelta medaļu 3000 metru šķēršļu skrējienā, sasniedzot jaunu personisko rekordu un sezonas labāko rezultātu pasaulē (8:54,29). 2023. gada Dimanta līgas finālposmā Jūdžīnā uzvarēja 3000 metru šķēršļu skrējienā ar jaunu Āzijas rekordu (8:50,66), kas ir otrais visu laiku labākais rezultāts pasaulē, atpaliekot tikai no Beatrisei Čepkoečai piederošā pasaules rekorda. 2022. gada Āzijas spēlēs, kas 2023. gada septembra beigās un oktobrī risinājās Ķīnas pilsētā Handžou, Javi uzvarēja gan 1500 m distancē, gan 3000 m šķēršļu skrējienā.

 Parīzē 3000 m šķēršļu skrējienā kļuva par čempioni ar jaunu olimpisko rekordu (8:52,76). 2025. gada Pasaules čempionātā Tokijā izcīnīja sudraba medaļu.

 Sasniegumi 
2017Pasaules čempionāts8.3000 m/šķ9:22,672018Pasaules U-20 čempionāts3.3000 m/šķ9:23,47Āzijas spēles1.3000 m/šķ9:36,522019Arābu čempionāts1.5000 m17:15,081.3000 m/šķ10:07,62Āzijas čempionāts3.1500 m4:16,181.5000 m15:28,871.3000 m/šķ9:46,18Pasaules čempionāts4.3000 m/šķ9:05,682021Olimpiskās spēles10.3000 m/šķ9:19,742022Pasaules čempionāts4.3000 m/šķ9:01,312023Pasaules čempionāts1.3000 m/šķ8:54,29Āzijas spēles1.1500 m4:11,651.3000 m/šķ9:18,282024Olimpiskās spēles1.3000 m/šķ8:52,762025Pasaules čempionāts2.3000 m/šķ8:56,46

 Atsauces 

 Ārējās saites 

Kategorija:1999. gadā dzimušie
Kategorija:Kenijā dzimušie
Kategorija:Bahreinas vieglatlētes
Kategorija:Šķēršļu skrējēji
Kategorija:Vidējo distanču skrējēji
Kategorija:Garo distanču skrējēji
Kategorija:2020. gada vasaras olimpisko spēļu dalībnieki
Kategorija:2024. gada vasaras olimpisko spēļu dalībnieki
Kategorija:Olimpiskie zelta medaļnieki vieglatlētikā
Kategorija:Bahreinas olimpiskie zelta medaļnieki